Charakteristika učebného odboru kaderník, kaderníčka

· štúdium je 3-ročné, ukončené záverečnou skúškou.  

Absolvent/absolventka tohto odboru: 

· je kvalifikovaný/-á pracovní/-a v oblasti beauty služieb,
· je schopný/-á pracovať samostatne ale aj v kolektíve,
· dokáže vykonávať prípravu, manipuláciu, údržbu a dezinfekciu nástrojov, elektrických prístrojov a kaderníckej prevádzky,
· ovláda diagnostiku, umývanie a ošetrovanie vlasov a pokožky hlavy aj 
· s poradenstvom starostlivosti o vlasy,
· poskytuje poradenstvo pri voľbe účesu v súlade s estetikou,
· vie vykonávať základné módne aj náročné úpravy dámskych a pánskych účesov všetkými technikami vodovej ondulácie a ondulácie železom,
· je spôsobilý vykonávať základné aj módne strihanie dámskych, pánskych a detských účesov, úpravu brady a fúzov,
· ovláda chemické úpravy vlasov, odfarbovanie, farbenie, melírovanie a trvalé
· tvarovanie, 
· vie zvoliť správne technologické postupy, zvoliť a aplikovať vhodné prípravky 
a materiály, hospodárne s nimi zaobchádzať. 
· dokáže upravovať a ošetrovať vlasové doplnky, parochne a predĺžené a zahustené vlasy,
· sleduje nové trendy v odbore, poskytuje poradenskú službu zákazníkovi, 
· uplatňuje zásady komunikácie s klientmi a spolupracovníkmi a etické pravidlá 
v odbore. 
· dokáže vykonávať  administratívne práce v prevádzke, obsluhovať registračnú pokladňu,
· je spôsobilý pri vykonávaní kaderníckych činností uplatňovať zásady bezpečnosti 
a ochrany zdravia pri práci a hygienické predpisy pre epidemiologicky závažné činnosti aj s ohľadom na životné prostredie

Organizácia, miesto vyučovania 

Štúdium je organizované striedaním teoretického a praktického vyučovania – jeden týždeň teoretické vyučovanie, druhý týždeň praktické vyučovanie formou odborného výcviku. Teoretické vyučovanie sa realizuje v  budove školy na Jabloňovej ulici 1352 vo Zvolene. Praktické vyučovanie v kaderníckom salóne Šarm. 

Ukončovanie štúdia 

Trojročné štúdium je ukončené záverečnou skúškou. 
Dokladom o vykonaní záverečnej skúšky je výučný list, záverečné vysvedčenie, dodatok 
k vysvedčeniu o záverečnej skúške.

Ďalšie štúdium 

Úspešní absolventi/absolventky majú v našej škole možnosť pokračovať v nadstavbovom štúdiu a dosiahnuť úroveň vzdelania úplné stredné odborné vzdelanie.

Viac informácií 

Viac informácií nájdete v časti Dokumenty – ŠkVP pre učebný odbor kaderník, kaderníčka.

Na konkrétne otázky Vám radi odpovieme na adrese: skola@soshotel.sk
